**Eemil Vinni** (s. 18. joulukuuta 2005 Vantaa) on suomalainen jääkiekkomaalivahti, joka pelaa Mestis-joukkue Joensuun Kiekko-Pojissa lainalla SM-liigajoukkue Helsingin IFK:sta. Häntä on pidetty yhtenä ikäluokkansa lupaavimmista maalivahdeista ja Vinnistä on yleisesti odotettu kärkikierrosten varausta NHL:n varaustilaisuudessa 2024.

Ura
---

### Seuraura

Vinni on Etelä-Vantaan Urheilijoiden kasvatti. Hän siirtyi juniorina sittemmin Kiekko-Vantaaseen, josta Vinni siirtyi kaudeksi 2020–2021 Helsingin IFK:hon. Hänet palkittiin kauden päätteeksi U18 SM-sarjan vuoden tulokkaana Heino Pulli -palkinnolla ja valittiin toiseen tähdistökentälliseen. Vinni debytoi samalla kaudella myös HIFK:n U20-joukkueessa, jolloin hänestä tuli joukkueen historian kaikkien aikojen nuorin pelaaja, kun Vinni pelasi siellä kauden ainoan ottelunsa 17. lokakuuta 2020 Kalevan Palloa vastaan vain 14 vuoden, yhdeksän kuukauden ja 29 päivän ikäisenä. Hän torjui HIFK:n 8–1-voittoon päättyneessä ottelussa 21 kertaa.

Kauden 2021–2022 Vinni pelasi suurimmaksi osaksi HIFK:n U20-joukkueessa, jonka pääasiallisena kakkosmaalivahtina hän toimi Aku Koskenvuolle. Vinni puki kauden aikana myös SM-liigassa neljään runkosarja- ja kahteen playoff-otteluun, mutta hän ei saanut niissä kuitenkaan peliaikaa.

Toukokuussa 2022 Vinni teki HIFK:n kanssa kolmivuotisen SM-liigasopimuksen. Hän lähti kauteen 2022–2023 niin ikään joukkueen kolmosmaalivahtina Niilo Haloselle ja Roope Taposelle sekä aloitti kautensa seuran U20-joukkueessa. Vinni teki SM-liigadebyyttinsä vain 17-vuotiaana 21. helmikuuta 2023 Vaasan Sportia vastaan. Hän lähti otteluun HIFK:n kakkosmaalivahtina Taposelle, kun Halonen oli sivussa. Vinni kuitenkin vaihdettiin HIFK:n maalinsuulle toisessa erässä ajassa 27.06, kun Taponen loukkaantui. Vinni torjui 32.54 minuutin aikana neljä kertaa ja hän päästi yhden maalin. HIFK voitti ottelun lopulta lukemin 5–3. Ensimmäisen ja kauden ainoaksi jääneen SM-liigaottelunsa aloittavana maalivahtina Vinni pelasi 22. helmikuuta 2023 vieraissa Tapparaa vastaan. Hän torjui kymmenen kertaa ja päästi neljä maalia, kunnes Tapparan seuraava tilanne oli videotarkistuksessa, jonka jälkeen Vinnin HIFK:n maalinsuulla korvasi toinen U20-joukkueen maalivahti Severi Soukka. HIFK hävisi ottelun lopulta lukemin 8–2.

Kesäkuussa 2023 HIFK lainasi Vinnin koko kauden 2023–2024 kattavalla sopimuksella Mestis-joukkue Joensuun Kiekko-Poikiin.

### Maajoukkueura

Vinni edusti Suomea alle 18-vuotiaiden MM-kilpailuissa vuosina 2022 ja 2023, joista ensimmäinen turnaus päättyi pronssiin. Vuoden 2022 turnauksessa hän toimi kuitenkin joukkueensa kolmosmaalivahtina ja Vinni puki vain yhteen otteluun. Vuoden 2023 turnauksessa hän pelasi kolme ottelua, mikä oli suurin osa Suomen otteluista. Vinni pelasi myös alle 18-vuotiaiden Hlinka Gretzky Cupissa vuonna 2022, jolloin hän voitti pronssia. Vinni edusti alle 18-vuotiaiden maajoukkuetta myös Euroopan nuorten olympiafestivaaleilla vuonna 2022, jolloin hän voitti kultaa. Vinni toimi pääasiassa Suomen kakkosmaalivahtina Topias Leinoselle ja hän pelasi yhden ottelun. Yhteensä Vinni on pelannut 22 poikien maaottelua.

Vinni valittiin Pohjola-leirin parhaaksi maalivahdiksi ja tähdistökentälliseen vuonna 2020.

Muuta
-----

Vinnin isä Teemu toimii EVU:n U19-joukkueen maalivahtivalmentajana.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2020–2021 | HIFK | U20-SM | 1 |  |  |  |  | 1 | 0 | 1.00 | 95,5 | – | – | – | – | – | – | – | – |
| 2021–2022 | HIFK | U20-SM | 19 | 9 | 7 | 0 | 1037 | 46 | 0 | 2.66 | 90,1 | – | – | – | – | – | – | – | – |
| 2022–2023 | HIFK | U20-SM | 32 | 15 | 12 | 0 | 1948 | 91 | 0 | 2.80 | 89,4 | 3 | 0 | 2 | 196 | 7 | 0 | 2.15 | 89,1 |
|  | HIFK | SM-liiga | 2 | 0 | 1 | 0 | 47 | 5 | 0 | 6.43 | 73,7 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2023 | U18 | 3 | 1 | 2 | 178 | 13 | 0 | 4.40 | 80,6 |

Lähteet
-------

* Eemil Vinni The Internet Hockey Databasessa (englanniksi)
* Eemil Vinni Eurohockey-sivustolla (englanniksi)
* Eemil Vinni *Elite Prospects*. Everysport Media Group AB.  (englanniksi)

### Viitteet

1. ↑  Tres puntooos! *instagram.com*.  3.2.2023. HIFK Ishockey r.f. Viitattu 21.2.2023.
2. ↑  Ikonen, Sami: Ville Peltonen puhui lamaantumisesta ja nöyryytyksestä – Lyhyt vastaus maalivahtikysymykseen *iltalehti.fi*.  22.2.2023. Alma Media Suomi Oy. Viitattu 23.2.2023.
3. 1 2 3 4  Eemil Vinni *Elite Prospects*. Everysport Media Group AB.  (englanniksi)
4. ↑  Alanen, Lassi: Esittelyssä Pikkuleijonien joukkue Hlinka Gretzky Cupiin: Kiviharju ja Halttunen tähdittävät poikkeuksellisen nuorta suomalaisnippua *fi.eprinkside.com*.  27.7.2022. Everysport Media Group AB. Viitattu 21.2.2023.
5. ↑  Helsingin IFK Twitterissä *twitter.com*.  21.10.2020. Oy HIFK Hockey AB. Viitattu 21.2.2023.
6. ↑  WESTPRO viikkoraportti: Emil Vinnistä kaikkien aikojen nuorin Kolli *hifk.fi*.  21.10.2020. Oy HIFK Hockey AB. Viitattu 21.2.2023.
7. 1 2  Eemil Vinni Eurohockey-sivustolla (englanniksi)
8. ↑  HIFK teki pitkiä sopimuksia huippulupauksille − Kasper Halttunen vaihtaa seuraa kaupungin sisällä *Jatkoaika.com*.  10.5.2022. Jatkoaika r.y. Viitattu 21.2.2023.
9. ↑  Miettinen, Heikki: HIFK maksoi kenraalissaan kovan hinnan loukkaantumisina – Eemil Vinni debytoi maalilla: "Alkuun vähän jännitti" *HS.fi*.  21.2.2023. Sanoma Media Finland Oy. Viitattu 21.2.2023.
10. ↑  HIFK - Sport, 21.2.2023 *liiga.fi*.  21.2.2023. Jääkiekon SM-liiga Oy. Viitattu 21.2.2023.
11. ↑  Seppä, Lassi: Roope Taponen puuttuu HIFK:n kokoonpanosta, Eemil Vinni ja Severi Soukka maalivahtitandemina *Jatkoaika.com*.  22.2.2023. Jatkoaika r.y. Viitattu 23.2.2023.
12. 1 2  Tappara - HIFK, 22.2.2023 *liiga.fi*.  22.2.2023. Jääkiekon SM-liiga Oy. Viitattu 23.2.2023.
13. ↑  Eemil Vinni lainalle Joensuun Kiekkopoikiin *hifk.fi*.  8.6.2023. Oy HIFK Hockey AB. Viitattu 8.6.2023.
14. ↑  Teemu Vinni Team Staff Profile - Elite Prospects *eliteprospects.com*. Everysport Media Group AB. Viitattu 21.2.2023. (englanniksi)
15. ↑  Toimihenkilöt *evu.fi*. Etelä-Vantaan Urheilijat ry. Viitattu 21.2.2023.

HIFK – SM-liiga
10 Vesalainen |
11 Melart (**A**) |
18 Tallberg (**C**) |
19 Lundell |
21 Lehterä |
24 Kaskimäki |
25 Halttunen |
30 Taponen |
31 Koivistoinen (**A**) |
41 Salin |
43 Holttinen |
44 Väänänen |
45 Åsten |
51 Jääskä (**A**) |
55 Kotkansalo |
57 Motin |
71 Teissala |
73 Lehmus |
74 Nättinen |
78 Seppälä |
81 Pakarinen (**A**) |
83 Luhanka |
88 Rask |
90 Vinni |
-- Ikonen |
-- Karhunen |
-- Kiviharju |
-- Lepistö |
-- Sund  

Valmentajat Peltonen – Murphy – Tilkanen – Lundell – Mali – Kuhta – Halttunen

JoKP – Mestis
4 Luusuaniemi |
5 Koponen (**C**) |
6 Petrovický |
10 Heiskari |
11 Taskula |
12 Romppanen |
13 Villanen |
16 Kekarainen |
17 Gatijatov |
19 Brygger (**A**) |
20 Vatanen |
23 Korjus |
24 Juvonen |
26 Hattunen |
27 Lindroos |
32 Lehikoinen |
34 Sivonen |
35 Ahopelto |
39 Pennanen |
59 Kankkunen |
76 Karjalainen |
77 Puhakka |
81 Matikainen |
84 Šille |
86 Kerkkänen (**A**) |
89 Kombe |
90 Galbavý |
96 Kusý  

Valmentajat Karjalainen – Rämö – Pyykkö